‘नार-पुरइन’ काटने हेतु प्रसव-सेविका जैसे ही सऊर गृह या प्रसूति-गृह में प्रवेश करती है तो जनित शिशु तथा शिशु की माता के पास सेवार्थ अथवा सहयोगार्थ बैठी घर या पड़ोस की महिलाएँ तुरन्त प्रसूति गृह से निकल कर बाहर हो जाती हैं कि अब चमइन नार-पुरइन काटने जा रही है। सभी लोग बाहर हो जाओ, नहीं तो छूया जाओगे। तो बात क्या है कि अब तक छूत की बात नहीं थी और अब छूत की बात होने लगी ? इसकी खोज करने पर यह दिखाई देने लगेगा कि जब तक नार-पुरइन नहीं कटी थी, तब तक तो कोई छुआ-छूत की बात नहीं थी, परन्तु जैसे ही नार-पुरइन काटने की बात आई है, छुआ-छूत की बात और बात ही नहीं, कार्य रूप में भी दिखाई देने लगी । पहले-पहल तो चमइन वैसे ही समाज में अछूत और निकृष्ट महिलाओं में आती है। दूसरे जैसे ही नार-पुरइन काट देती है, वैसे ही और घोर अछूत हो जाती है क्योंकि जैसा कर्म किया उसका परिणाम भी तो वैसा ही होता है। नार-पुरइन काटने का अर्थ है जीव का ब्रह्म से सम्बन्ध काटना। तो यह विचारणीय बात है कि सृष्टि में ब्रह्म का जीव से सम्बन्ध काटने जैसा घृणित काम दूसरा कोई हो सकता है ? कभी नहीं। यह घोर-पतित कार्य होता है। अगर चमइन इस रहस्य को जानती तो शायद वह कभी इस काम को नहीं करती। हालाँकि नार-पुरइन को काटने का परिणाम तो वह सिर्फ देखती ही नहीं, बल्कि भुगतती भी है। एक तो वह पहले से ही अछूत होती है, लेकिन इतनी अछूत नहीं कि कोई देह न छुआ सके। परन्तु जैसे ही नार-पुरइन को काटती है तो उसका परिणाम यह मिलता है कि वह घोर-पतित और अछूत हो जाती है जिससे अब कोई और ही नहीं बल्कि उसी के परिवार के लोग अपना शरीर नहीं छुआते हैं। इतना ही नहीं, वह जिधर से कटा हुआ नार-पुरइन लेकर गुजरती है, तो उसके पैर से छू जाने के कारण वह धरती भी दूषित या अपवित्र हो जाती है। अब उस धरती पर चलने के लिए पानी से पहले धोना या पवित्र करना पड़ता है। बात यह इसीलिए महत्वहीन हो गई कि इस पर कोई विचार नहीं करता है कि ऐसा क्यों हो जाता है ? यदि शोध किया जाय तो एकमात्र यही जबाब मिलेगा कि ब्रह्म-नाल काटना घोर-घृणित कार्य है। और जो इस कार्य को करता है, वह भी घोर-घृणित हो जाता है। यही कारण है कि चमइन नार-पुरइन काटकर चमइनों की चमइन बन जाती है। वह स्नान करने के पूर्व तक अपने परिवार के लिए भी अछूत एवं घृणित रूप में रहती है। यह परिणाम होता है जीव का ब्रह्म से सम्बन्ध काटने वाले का। अब हम लोग देखेंगे कि कटवाने वाले पर इसका क्या प्रभाव पड़ता है ?